Der vil gå yderligere et år, før Skatteministeriet bliver klar til at håndtere og beskatte billige ETF-fonde som aktieindkomst i stedet for kapitalindkomst, skriver Finans.

Det skyldes blandt andet, at hvis forslaget bliver vedtaget før jul, vil det først træde i kraft fra 2020. Derudover er de tekniske systemer endnu ikke klar.

"Vi håber bestemt, at der kan findes en løsning inden 2020. Men ETF'er er meget relevante for danske investorer - skatteharmonisering eller ej. Flere og flere investerer i ETF'er gennem Saxo Bank. Det er meget positivt, da ETF'er er et billigt alternativ til de ofte alt for dyre danske investeringsforeninger," siger Philip Frijjs, der er ansvarlig for investorprodukter i Saxo Bank, til avisen.

Udfordringen med beskatning som kapitalindkomst i forhold til aktieindkomst består i, at man ved kapitalindkomst beskattes af urealiserede gevinster. Hvis en ETF-beholdning stiger kraftigt, skal privatpersonen betale skat af gevinsten, selvom den ikke er indkasseret ved et salg. Med almindelig beskatning af aktieindkomst betales kun skat af realiserede gevinster.

Minister kommer Forbrugerrådet Tænk halvt i møde i nyt lovforslag

Saxo Bank i investoroffensiv: Lancerer ny investerings-app til private danskere